החל מ-2014 יחידות הדיוויזיה היו מעורבות ב במזרח אוקראינה, באוגוסט הרגימנט ה-247 לקח חלק בקרב אילובייסק כחלק מהעימות. במהלך 2021 והתגברות המתיחות בין רוסיה לאוקראינה יחידות הדיוויזיה הוצבו באזור חצי האי קרים והרגימנט ה-97 הוקם מחדש, באותה שנה חטיבת משמר התקיפה האווירית ה-56 הועברה גם לחצי האי קרים והיא מתוכננת להפוך לרגימנט שיכנס תחת פיקוד הדיוויזיה. עם תחילת הפלישה הרוסית לאוקראינה, יחידות הדיוויזיה השתתפו בלחימה במזרח אוקראינה עם עדויות לאבידות רבות ופגיעה ביכולות הלחימה של הרגימנטים.
האיסור לקצור פאת השדה
האיסור לקצור פאת השדה הוא מצוות לא תעשה מתרי"ג מצוות האוסרת לקצור את כל השדה או המטע. איסור זה הוא לאו הניתק לעשה, ואם הבעלים עבר וקצר את שדהו עליו לקיים את המצווה להשאיר ממנו חלק לעניים.
מקור האיסור.
מצווה זו נזכרה בתורה בשני מקומות:
דיני האיסור.
הקוצר את כל שדהו ולא משאיר אפילו שבולת אחת - עובר על האיסור. האיסור נוהג גם בעצים ולא רק בתבואת שדה. גם אם בעל השדה הוא עני - אסור לו לקצור את כל השדה.
לאו זה הוא לאו שניתק לעשה, כלומר במקרה שבעל השדה לא השאיר פאה בסוף שדהו, צריך לתת לעניים מהתבואה שכבר קצר. ובתלמוד נחלקו עד מתי יכול להפריש:
אין להניח פאה המשותפת לשני שדות, אפילו אם בשניהם גדל אותו סוג גידול, היות שהמצווה היא שיתוף העניים בכל שדה בפאה מיוחדת. גם אם השדות צמודים אבל יש ביניהם נחל או שביל או דבר אחר שחוצץ כך שאינם נחרשים ונקצרים כאחד, הם נחשבים כשני שדות וצריך להניח פאה לכל שדה. אבל במטע של אילנות, שביל או נחל אינו מפריד את המטע לשני חלקים, כי הם נראים כאחד, ורק אם היה גדר בין שני החלקים צריך להשאיר פאה מכל חלק בפני עצמו.
האיסור נועד לשמור את הפאה לעניים, ולכן במקום שבו לא נוהגים עניי ישראל לבוא לשדות כדי לקחת את הפאה - אין איסור לבעלים לקצור ולקחת את הפאה לעצמו: . לפי זה כתב הרמ"א שבימיו לא נוהגים להותיר פאה בשדה, כיוון שרוב העניים אינם יהודים.
עשרה שנכנסו בחייהם לגן עדן
קבר המוני
פיאניסימו
מסגד אחמד חאג'י קדירוב באבו גוש
מסגד אחמד חאגי' קדירוב הוא המסגד השני בגודלו בישראל, לאחר מסגד אל-אקצא. המסגד שנחנך באבו גוש בשנת 2014 על שם נשיא צ'צ'ניה אחמד קדירוב מכונה גם המסגד הצ'צ'ני. המסגד נחשב לאחד המסגדים המפוארים בישראל, ומשתרע על פני 4,000 מטרים רבועים, כשמעליו מתנשאים ארבעה צריחים שראשיהם מוזהבים כמקובל בקווקז. המסגד נבנה בסיוע ממשלת צ'צ'ניה תחת הנהגתו של רמזן קדירוב, שראה בהקמה המשותפת של המסגד הזדמנות היסטורית לחדש את הקשרים בין הצ'צ'נים לבין תושבי אבו גוש, שנותקו 500 שנה קודם לכן.
הקמת המסגד החלה כיוזמה פרטית של תושבי אבו גוש, אך בנייתו הופסקה ב-2010, כשנה לאחר שהחלה, מחוסר תקציב. עלות הקמת המסגד הגיעה לכ-10 מיליון דולרים, ומשראתה ממשלת צ'צ'ניה שתושבי אבו גוש אינם מסוגלים לממן את הפרויקט, היא החליטה לתרום למעלה ממחצית הסכום. לטענת אנשי הממשלה הצ'צ'נית, לתושבי אבו גוש יש שורשים קדומים בארצם ובשל טענת הקרבה ביניהם ניאותה ממשלת צ'צ'ניה, הרואה בהקמת המסגד חידוש של הקשרים ההיסטוריים בין תושבי אבו גוש למולדתם, לסייע לתושבי אבו גוש בהשלמת הפרויקט. בחודש מרץ 2014 נחנך המסגד על ידי נשיא צ'צ'ניה רמזן קדירוב ושם הרחוב שבו נמצא המסגד שונה, ועתה הוא נקרא על-שמו של נשיא צ'צ'ניה הקודם אחמד חאג'י קדירוב.
המסגד מתנשא לגובה של ארבע קומות, כל אחת בת 700 מ"ר. על חלקה הפנימי של כיפתו מצוירים מאה שמות האלוהים. גומחת התפילה ובימת הדרשן עשויים שיש מצופה זהב, והרצפה מכוסה שטיחים מפוארים.
מסגד אחמד חאג'י קדירוב
הפורום למען הדמוקרטיה
הפורום למען הדמוקרטיה (בהולנדית: Forum voor Democratie) היא מפלגה בהולנד.
היסטוריה.
ייסוד וכניסה לפוליטיקה.
הפורום למען הדמוקרטיה הוקם בתור צוות חשיבה שההישג העיקרי שלו היה בקמפיין נגד משאל העם על הסכם ההתאגדות של אוקראינה והאיחוד האירופי בהולנד ב-2016.
המפלגה הושקה באופן רשמי בספטמבר 2016 והודיעה על כוונתה להשתתף בבחירות הכלליות של 2017, שבהן זכתה ב-1.8% מסך הקולות וזכתה בשני מושבים בבית הנבחרים. בפברואר 2019 היו למפלגה כמעט 31,000 חברים. בפברואר 2018, המפלגה סבלה מבעיות פנימיות עם מספר חברים בולטים שעזבו את המפלגה, משום שלדעתם יש במפלגה חוסר דמוקרטיה פנימית.
נסיקה.
בבחירות המקומיות של 2018 המפלגה זכתה בשלושה מושבים בלבד, כולם במועצת העיר של אמסטרדם. אך בבחירות המקומיות של 2019 המפלגה זכתה ב-86 מושבים בכל מחוזות הולנד והפכה למפלגה הגדולה ביותר בדרום הולנד, צפון הולנד ופלבולנד עם 11, 9 ו-8 מושבים בהתאמה. בשאר המחוזות, המפלגה הגיעה למקום השני או השלישי מבחינת מספר הקולות. לחלק הארי של מועמדי המפלגה לא היה ניסיון פעיל קודם במפלגות פוליטיות אחרות. ב-30 באפריל, המפלגה הקימה קואליציה עם המפלגה הנוצרית דמוקרטית במחוז צפון בראבנט ובפעם הראשונה בתולדותיה לקחה חלק בשלטון המקומי.
המפלגה קיבלה 8 מושבים בבחירות 2021.
אידאולוגיה.
במצע הרשמי שלה, המפלגה מתארת את עצמה כשמרנית לאומית מבחינה אידאולוגית, שמרנית ליברלית, אירוסקפטית ופופוליסטית ימנית. המפלגה תומכת בריבונות הולנדית, זהות וקניין תרבותי ואינטלקטואלי. חלק מחברי המפלגה אוהדים את רעיונותיהם של איין ראנד ומישל וולבק.
הגירה והאיחוד האירופי.
המפלגה רוצה מדיניות הגירה ואינטגרציה מחמירה יותר, שתגן על התרבות הגבוהה ועל "ערכים יהודיים-נוצריים". המפלגה הצהירה כי היא תומכת בהגנה על הציוויליזציה האירופית ורוצה סחר חופשי בין מדינות אירופה אך מתנגדת לאיחוד האירופי ולגוש האירו. המפלגה קוראת להפסיק לאלתר את הרחבת האיחוד האירופי ושעל הולנד להשתמש בכל וטו אפשרי כדי למנוע מהאיחוד האירופי להפוך למדינה-על פדרלית. היא תומכת גם במשאלי עם ובנסיגה של הולנד מגוש האירו ומהסכם שנגן. המפלגה גם רוצה משא ומתן מחודש על חברות הולנד באיחוד האירופי ואחריו משאל עם מחייב על חברות באיחוד האירופי ו"יציאה אינטליגנטית" מהאיחוד האירופי אם לא ניתן לבצע רפורמה ולא ניתן לעמוד בתנאים. הפורום גם מחזיק בנקודת מבט לאומנית שבה יש להגן על התרבות ההולנדית. המפלגה בעד החזרת ביקורת הגבולות והפסקת מה שהיא תופסת כהגירה המונית. היא גם עשתה קמפיינים נגד הגירה לא מבוקרת ואמרה שהיא תנהיג חוק הגנת ערכים הולנדי. המפלגה תומכת בחופש הדת וקוראת ליחס שווה לכל האזרחים ללא הבדל מין או גזע, אך גם נגד כל השפעה נוספת של התרבות האסלאמית על החברה ההולנדית, תומכת במיגור של נישואים בכפייה או נישואי ילדים, איסור האסלאם וכיסויי פנים. הפורום גם מתנגד למימון זר של בתי ספר ומוסדות איסלאמיים, וטוען כי כל בתי הספר בהולנד צריכים להירשם ל"ערכים יהודים-נוצריים". המפלגה גם קובעת כי יש להציע למהגרים שאינם מעוניינים להשתלב תמריצים לחזור לארצם ולמולדתם וכי בכל פעם שניתן יהיה לטפל במבקשי מקלט על אדמת הולנד.
חברה ותרבות.
הפורום למען הדמוקרטיה תומך בתרבות גבוהה. המפלגה רוצה להגן על התרבות ההולנדית ו"מוזיקה, אמנות וידע אירופיים קלאסיים". היא מבקרת את האדריכלות המודרנית, וקוראת להקים בנייני ממשלה חדשים בסגנון ניאו - קלאסי וגם לתכנון ערים ש"ישתלב בתפיסה ההיסטורית". המפלגה גם תומכת בהקמת ועדה להגנה על מונומנטים היסטוריים מהרס, רוצה לשמור על השפה המדינתית השנייה, קוראת לבתי ספר ללמד על "דברים יפים שהמערב ייצר" ותומכת בכניסה חינם למוזיאונים לכל אזרחי הולנד. עם זאת, המפלגה גם קידמה תוכניות לביטול מימון והפרטה של ה-Nederlandse Publieke Omroep, ארגון שידור ציבורי הולנדי.
מדיניות חברתית.
הפורום למען הדמוקרטיה קורא ללגליזציה הדרגתית של סמים קלים אך גם תומך בצמצום מספר בתי הקפה של קנאביס בקרבת בתי הספר. המפלגה גם קוראת להפחתת השימוש בפלסטיק, יותר תמיכה בכלכלה החקלאית, חקלאות בת קיימא וחוקים נוקשים יותר נגד צער בעלי חיים. באביב 2019, המפלגה, בעלת מצע אנטי סביבתני, ניהלה קמפיין אינטנסיבי נגד השקעות גדולות של המדינה באנרגיה מתחדשת, מה שהוביל לניצחון בבחירות המחוזיות. מאוחר יותר באותה שנה, היא תמכה גם בהפגנות של חקלאים הולנדים נגד אכיפת חקיקה על פליטת חנקן
כלכלה.
הפורום למען הדמוקרטיה היא מפלגה שמרנית-ליברלית ותומכת בליברליזם כלכלי. המפלגה תומכת בהכנסת מדרגת פטור ממס גבוהה לכולם, ביטול מיסים על מתנות וירושה ופישוט רדיקלי של מדרגות מס. המפלגה תומכת בשינויים דרסטיים בחינוך היסודי והתיכוני, תוך התמקדות בהערכות ביצועים למורים. היא רוצה להרחיב את הכוחות המזוינים ואת חיל המילואים הלאומי ולבטל קיצוצים בתקציב הביטחון.
משפט ופלילים.
המפלגה קוראת לרפורמה במערכת המשפט ההולנדית, הגדלת המימון למשטרה ההולנדית והחמרת העונשים כנגד מי שהורשעו בפשעים אלימים. המפלגה תומכת בכך שמהגרים לא מאוזנים שנמצאו אשמים בפשעים חמורים יגורשו ויישפטו בארצם.
רפורמה.
אחד הנושאים המרכזיים שנגדם פועלת המפלגה הוא קיומו של "קרטל מפלגתי" שבו מפלגות השלטון העיקריות במדינה מחלקות ביניהן את השלטון ופועלות בשביל אותן מטרות אף על פי שהן מתיימרות להיות מתחרות. המפלגה תומכת דמוקרטיה ישירה באמצעות משאלי עם מחייבים וכן ראשי ערים וראש ממשלה שיבחרו ישירות. המפלגה תומכת שהממשלה תהיה מורכבת ממומחים א-פוליטיים בתחומם (טכנוקרטיה), שבה עובדי מדינה בכירים יצטרכו להגיש מועמדות חוזרת לתפקידיהם בכל פעם שייווצר קבינט חדש.
מאה (מספר)
היסטוריה של ארמניה
ארמניה#היסטוריה
טיראן רוטמן
Godspeed You! Black Emperor